I DGI-Huset i Nordkraft i Aalborg er der fuld fart over feltet. Cirka 500 børn valgte i dag at bruge den sidste officielle fridag i vinterferien i DGI-Husets legeland. Her kan børn i alle aldre kaste sig ud i mere eller mindre frugtesløse spring. Klatrevæggen, der er Danmarks højeste indendøre, er heller ingen hindring, selvom man ikke er så gammel. - Jeg er i gang med at strække mig ud, så jeg er klar til at lave vejrmøller og spring og sådan noget, sige Isabella Løvgren på 9 år, imens hun ligger med benene oppe i luften. Anita Bengaard har sine tre børnebørn med i DGI-Huset. - Der er så mange aktivitetsmuligheder hernede. Det er ikke bare at hoppe på trampolinen. Der er puder, de kan lege gemmeleg, de kan svinge sig og gøre alle mulige ting, siger Anita Bengaard. Legelandet i DGI-huset i Nordkraft har fortsat åbent for store og små legebørn henover weekenden.

Referat:
[size=2]Vinterferie betyder ikke kun ro og dasen for børnene. Flere bruger ferien til at brænde krudt af.[/size]